S-786/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2023, á hendur M-x-x G-x-x, kt. [...], [...], [...], I.

Fyrir þjófnað með því að hafa, mánudaginn 22. nóvember 2021, í verslun [...] við [...]í [...], stolið bitasetti og krítarbandi að söluverðmæti samtals 11.190 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir umferðarlagabrot með því að hafa, föstudaginn 18. febrúar 2022, ekið bifreiðinni[...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 28 ng/ml) um Urriðaholtsstræti við Urðargötu í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, fimmtudaginn 14. júlí 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 21 ng/ml) um Reykjanesbraut við Innri Njarðvík í Reykjanesbæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Einkaréttarkrafa:

Fyrir hönd [...]slhf., kt. [...], krefst A, kt. [...], þess að ákærði verði dæmdur til að greiða fyrirtækinu skaðabætur að fjárhæð kr. 6.495,-, sbr. ákærulið I.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 30. janúar 2023, gekkst ákærði undir greiðslu sektar með lögreglustjórasátt 23. mars 2018 meðal annars vegna aksturs undir áhrifum ávana- og fíkniefna. Þá gekkst ákærði aftur undir greiðslu sektar með lögreglustjórasátt 25. janúar 2021 vegna ölvunaraksturs. Við ákvörðun refsingar í máli þessu verður því við það miðað að ákærði hafi nú í þriðja sinn, innan ítrekunartíma í skilningi 71. gr. laga nr. 19/1940, gerst sekur um akstur undir áhrifum vímuefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 mánuði.

Með vísan til lagaákvæða í ákæru er ákærði sviptur ökurétti ævilangt, frá birtingu dómsins að telja.

Af hálfu [...] slhf., kt. [...], er krafist skaðabóta að fjárhæð kr. 6.495 vegna 1. ákæruliðar. Samkvæmt c-lið 2. mgr. 173. gr. laga nr. 88/2008 um meðferð sakamála skulu dómkröfur kröfuhafa vera úr garði gerðar á sama hátt og í stefnu í einkamáli, en athygli vekur að ekki er krafist dráttarvaxta. Þykir bótakrafan þó nægilega rökstudd og verður hún tekin til greina ásamt vöxtum eins og nánar greinir í dómsorði.

Ákærði greiði 178.901 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, M-x-x G-x-x, sæti fangelsi í 3 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði[...]slh f. kr. 6.495.

Ákærði greiði 178.901 krónur í sakarkostnað.

K-kvk-nf R-kvk-nf G-kvk-nf